Na podlagi 19. člena [Statuta Občine Ravne na Koroškem](http://www.lex-localis.info/KatalogInformacij/PodrobnostiDokumenta.aspx?SectionID=ab27a2c0-09d1-4799-9ae6-e56b43849d55) (Uradno glasilo slovenskih občin 16/2016), 14. in 15. člena Zakona o spodbujanju razvoja turizma (Uradni list RS, št. 13/18) ter 24. člena Zakona o društvih (uradno prečiščeno besedilo) (ZDru-1-UPB2) je Občinski svet Občine Ravne na Koroškem na \_\_. redni seji dne \_\_\_\_\_\_\_ sprejel

**P R A V I L N I K**

**o sofinanciranju programov in projektov na področju turizma v Občini Ravne na Koroškem**

1. **SPLOŠNE DOLOČBE**

**1. člen (vsebina pravilnika)**

Ta pravilnik določa upravičence, pogoje, merila in kriterije za sofinanciranje programov in projektov na področju turizma v Občini Ravne na Koroškem. Sredstva se zagotavljajo iz občinskega proračuna, njihovo višino določi občinski svet z odlokom o proračunu za tekoče leto. Sredstva za investicije v prostore društev niso predmet tega pravilnika.

**2. člen (predmet sofinanciranja)**

Predmet sofinanciranja programov turistične dejavnosti po tem pravilniku so praviloma organizacija in izvedba prireditev, izobraževalnih tečajev in seminarjev; programi za ohranjanje čiste in človeku prijazne okolice; spodbujanje sodelovanja mladih; pospeševanje društvene dejavnosti povezane s promocijo turizma ter druge aktivnosti na področju turističnih dejavnosti.

Predmet sofinanciranja po tem pravilniku so programi, ki niso že sofinancirani iz drugih občinskih razpisov.

**3. člen (upravičenci)**

Upravičenci do sredstev so izvajalci na področju turizma (društva, združenja in zveze), ki delujejo na področju turizma ali pa s projekti izkazujejo aktivnost na področju turizma in morajo izpolnjevati naslednje pogoje:

* imajo sedež in delujejo na območju Občine Ravne na Koroškem,
* so registrirani skladno z veljavno zakonodajo in aktivno delujejo najmanj eno leto,
* imajo v skladu z veljavno zakonodajo urejeno evidenco o članstvu, plačano članarino in ostalo potrebno dokumentacijo,
* imajo zagotovljene materialne, prostorske, kadrovske in organizacijske pogoje za realizacijo načrtovanih programov in projektov,
* opravljajo dejavnost na neprofitni ravni,
* občinski upravi redno do 15. marca dostavljajo potrjeno vsebinsko in finančno poročilo o realizaciji programov preteklega leta, potrjen vsebinski in finančni program dejavnosti za tekoče leto ter druge zahtevane podatke.

1. **POSTOPEK PRIDOBIVANJA SREDSTEV**

**4. člen (javni razpis)**

Sredstva za sofinanciranje se dodeljujejo na podlagi javnega razpisa, ki se objavi v Uradnem glasilu slovenskih občin in spletni strani Občine Ravne na Koroškem.

Javni razpis mora vsebovati:

* predmet javnega razpisa,
* višino sredstev, ki so na razpolago,
* pogoje in merila za pridobitev sredstev,
* pogoje, ki jih morajo izpolnjevati prosilci,
* navedbo dokumentacije, ki jo je potrebno priložiti k vlogi,
* kraj, čas in osebo, pri kateri lahko prosilci dobijo informacije in dvignejo razpisno dokumentacijo,
* rok za vložitev vlog,
* naslov na katerega prosilci vložijo vloge,
* druge podatke, določene v javnem razpisu.

Postopek javnega razpisa začne in vodi pooblaščena oseba občinske uprave. Prosilci morajo vlogo vložiti na obrazcih razpisne dokumentacije, ki jo pripravi občinska uprava.

**5. člen (strokovna komisija)**

Prejete vloge v skladu z razpisnimi pogoji obravnava tričlanska strokovna komisija, ki jo s sklepom imenuje župan.

Naloge strokovne komisije so:

* pregled prispelih vlog,
* vrednotenje prijavljenih programov in projektov v skladu z določili tega pravilnika,
* priprava razdelitve razpoložljivih sredstev.

**6. člen**

Strokovna komisija odpre vloge po vrstnem redu prispetja. O odpiranju se sestavi zapisnik. Pooblaščena oseba občinske uprave v roku pet dni od odpiranja vlog pisno pozove prosilce, da v osmih dneh od prejema obvestila dopolnijo nepopolne vloge. Nepopolne vloge, ki v roku ne bodo dopolnjene, nepravočasne vloge in vloge, ki niso oddane na obrazcih razpisne dokumentacije, bodo s sklepom zavržene.

**7. člen (sklep o izbiri)**

Na podlagi izvedenega točkovanja programov in projektov strokovne komisije pooblaščena oseba občinske uprave izda posameznemu izvajalcu sklep o dodelitvi sredstev. Zoper sklep o dodelitvi sredstev je možna pritožba na župana v roku 8 dni od prejema sklepa. Župan odloči o pritožbi v roku 15 dni od prejema. Odločitev župana o pritožbi je dokončna.

**8. člen (pogodba)**

Z upravičenci se sklenejo pogodbe o sofinanciranju. Pogodba vsebuje:

* pogodbene stranke,
* sofinancirane programe in projekte,
* višino dodeljenih sredstev in način sofinanciranja,
* terminski plan realizacije programov in projektov,
* način nadzora,
* določilo o vračilu sredstev v primeru nenamenske porabe,
* druga določila, pomembna za izvedbo sofinanciranja.

Upravičenec mora vrniti podpisano pogodbo najkasneje v roku 15 dni od prejema pisnega predloga pogodbe, v nasprotnem primeru se šteje, da je odstopil od zahteve za sofinanciranje.

1. **MERILA IN KRITERIJI ZA IZBOR PROGRAMOV**

**9. člen**

Pravilnik določa nabor meril in kriterijev za vrednotenje prijavljenih programov in projektov ter maksimalno število točk. Strokovna komisija vrednoti prijavljen program in projekte po merilih in kriterijih tega pravilnika.

Vrednost posameznih prijavljenih programov in projektov je izražena v točkah. Vrednost točke se določi za vsako leto posebej, ko so ovrednoteni programi in projekti posameznih prosilcev, v skladu s predvidenimi proračunskimi sredstvi za tekoče leto. Višina sofinanciranja posameznega programa in projekta je odvisna od skupnega števila zbranih točk, vrednosti točke in višine razpoložljivih sredstev.

**10. člen**

Merila in kriteriji za vrednotenje programov in projektov:

1. **Materialni stroški delovanja:**

|  |  |
| --- | --- |
| Merila | Število točk |
| število članov: |  |
| * do 10 članov | 20 |
| * od 11 do 29 članov | 40 |
| * nad 30 članov | 60 |

1. **Čistilne akcije- Čistilna akcija v organizaciji Občine Ravne na Koroškem:**

|  |  |
| --- | --- |
| Merila | Število točk |
| udeležba: |  |
| * do 5 članov | 20 |
| * od 6 do 9 članov | 40 |
| * nad 10 članov | 60 |

1. **Izvedba prireditve oziroma projekta:**

|  |  |
| --- | --- |
| Merila | Število točk / na prireditev oziroma projekt |
| 1.1 Samostojna organizacija in izvedba prireditve/projekta v občini |  |
| * občinski nivo | 100 |
| * medobčinski in regionalni nivo | 150 |
| * državni nivo | 200 |
| * mednarodni nivo | 250 |
| 1.2 Nastop oziroma sodelovanje na prireditvi/projektu v občini |  |
| * občinski nivo | 40 |
| * medobčinski in regionalni nivo | 60 |
| * državni nivo | 80 |
| * mednarodni nivo | 100 |
| 1.3 Nastop oziroma sodelovanje na prireditvi/projektu izven občine |  |
| * v regiji | 20 |
| * izven regije | 40 |
| * mednarodni | 60 |
| 2. Vrsta prireditve/projekta |  |
| * tradicionalen (več kot 3 leta zapored) | 60 |
| * enkraten | 20 |
| 3. Pomembnost in kvaliteta prireditve/projekta   * promocija občine, obiskanost, ohranjanje kulturne dediščine, regionalna prepoznavnost ipd. | 0 - 300 |

1. **Izobraževanje:**

|  |  |
| --- | --- |
| Merila | Število točk / na izobraževanje |
| Samostojna organizacija in izvedba izobraževanja (delavnice, predavanja, tečaji, ipd.)   * za člane * za občane in druge | 20  60 |

1. **Mladi:**

|  |  |
| --- | --- |
| Merila | Število točk |
| Delo z mladimi:   * sodelovanje v projektih z mladimi (vrtec, osnovna šola, srednja šola, mladinske organizacije) | 40/projekt |

1. **Promocijska dejavnost:**

|  |  |
| --- | --- |
| Merila | Število točk |
| * spletna promocija (lastna spletna ali facebook stran, objave na občinski in drugih spletnih straneh) * novosti na področju turistične ponudbe (novi turistični produkti) * izdaja zgibank, brošur, biltenov ali drugega informacijskega in promocijskega materiala * sodelovanje na sejmih s področja turizma in pri drugih aktivnostih, ki promovirajo občino in spodbujajo turizem | 0–50  20–50 / na produkt  20–50 / na produkt  20 / na aktivnost |

1. **Urejanje in vzdrževanje turistične infrastrukture v občini:**

|  |  |
| --- | --- |
| Merila | Število točk |
| * urejanje sprehajalnih, kolesarskih, planinskih, učnih poti * urejanje in vzdrževanje turistične obvestilne signalizacije | 0 -50  0 - 50 |

1. **Jubileji:**

|  |  |
| --- | --- |
| Merila | Število točk |
| * 10 let * 20 let * 30 let in več | 20  30  60 |

**IV. NADZOR NAD PORABO SREDSTEV**

**11. člen (nadzor in sankcije)**

Namensko porabo proračunskih sredstev, pridobljenih po tem pravilniku oziroma javnem razpisu, spremlja in preverja pri prejemnikih občinska strokovna služba. Namenskost porabe ugotavlja tudi nadzorni odbor občine.

V primeru ugotovlje.ne nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena,
* da je upravičenec za katerikoli namen pridobitve sredstev navajal neresnične podatke,
* druge nepravilnosti pri porabi sredstev.

**V. KONČNE DOLOČBE**

**12. člen**

Z dnem uveljavitve tega pravilnika preneha veljati Pravilnik o sofinanciranju programov na področju turizma v Občini Ravne na Koroškem (Uradni list RS, št. 11/06).

**13. člen**

Ta pravilnik začne veljati naslednji dan po objavi v Uradnem glasilu slovenskih občin.

Št. **322-0002/2019**

Ravne na Koroškem, dne 27. 02. 2020

Župan

Občine Ravne na Koroškem

**dr. Tomaž ROŽEN l.r.**